બેંગલુરુ: ટેસ્ટ ક્રિકેટમાં ડેબ્યૂ કરી રહેલી અફઘાનિસ્તાનની ટીમને ભારતે ઈનિંગ અને 262 રનથી હરાવીને ટેસ્ટ ઈતિહાસમાં ઈનિંગની દ્રષ્ટિએ સૌથી મોટી જીત મેળવી છે. આ એક માત્ર ટેસ્ટમાં ભારતે બે દિવસમાં જ આ મેચ પોતાના નામે કરી લીધી અને મેચના બીજા જ દિવસે અફઘાનિસ્તાનની બંને ઈનિંગ (109 અને 103) પૂરી કરી દીધી. પહેલી ટેસ્ટ મેચ રમી રહેલી કોઈપણ ટીમની આ સૌથી મોટી હાર છે. આ પહેલા આ રેકોર્ડ પાકિસ્તાનના નામે હતો, જેને પોતાની પહેલી ટેસ્ટમાં ભારતની સામે ઈનિંગ અને 70 રને હારનો સામનો કરવો પડ્યો હતો.